**Riaditeľka MŠ v Kysuckom Lieskovci oznamuje rodičom, že v termíne**

**od 01.05.2022 do 31.05.2022**

**bude prebiehať zápis detí do materskej školy na školský rok 2022/2023.**

**PODMIENKY A KRITÉRIA PRIJÍMANIA DETÍ DO MATERSKEJ ŠKOLY PRE ŠKOLSKÝ ROK 2022/2023**

Dieťa sa do MŠ prijíma na základe písomnej žiadosti zákonného zástupcu, ktorú predloží riaditeľovi školy, spolu s potvrdením o zdravotnej spôsobilosti dieťaťa od všeobecného lekára pre deti a dorast.

Na predprimárne vzdelávanie sa spravidla prijíma dieťa od troch do šiestich rokov jeho veku.

**Miesto podávania žiadosti**: Materská škola Kysucký Lieskovec 309,023 34 Kysucký Lieskovec

**E – mailom**: [mskyslieskovec@gmail.com](mailto:mskyslieskovec@gmail.com) **mob**.: 0911 479 474

**Termín podávania žiadosti:** od 1. mája do 31. mája v čase od 11.00 hod. do 13.00 hod.

Zákonní zástupcovia dieťaťa **predložia: žiadosť**

* Fotokópiu rodného listu dieťaťa, Kartičku poistenca dieťaťa
* Občiansky preukaz zákonného zástupcu dieťaťa – kontrola bydliska.

Písomné žiadosti bude možné doručiť:

* osobne, poštou, alebo odoslaním naskenovaného tlačiva prostredníctvom e-mailu
* elektronického podania doručeného do elektronickej schránky MŠ Kysucký Lieskovec
* elektronického dokumentu, ktorý je autorizovaný kvalifikovaným elektronickým podpisom

**Prednostne sa prijímajú v zmysle § 59 zákona č.245/2008 Z. z. o výchove a vzdelávaní /školský zákon/:**

* deti, pre ktoré je plnenie predprimárneho vzdelávania povinné - deti, ktoré dovŕšia piaty rok veku do 31. augusta 2022,
* **Ostatné kritéria prednostného prijímania určené riaditeľkou po prerokovaní s pedagogickou radou a so zriaďovateľom:**
* Podmienkou prijatia dieťaťa do materskej školy je zvládnutie základných hygienických a sebaobslužných návykov (odplienkovanie, čiastočná samostatnosť pri jedení a obliekaní). Výnimočne možno prijať aj dieťa od dovŕšenia dvoch rokov veku, ktoré má osvojené základné hygienické návyky a ak je voľná kapacita.

**Tlačivo žiadosti o prijatie dieťaťa do MŠ je v tlačenej podobe i v materskej škole a na stiahnutie na www.materskaskolakysuckylieskovec.sk v priečinku dokumenty.**

**PRE DIEŤA, KTORÉ K 31.8.2022 DOSIAHLO 5. ROK VEKU, JE PREDPRIMÁRNE VZDELÁVANIE**

**POVINNÉ.**

* Písomné rozhodnutie o prijatí, resp. neprijatí dieťaťa na predprimárne vzdelávanie k začiatku školského roka 2022/2023 riaditeľka telefonicky oznámi zákonnému zástupcovi dieťaťa v termíne priebežne do 15.júna 2022. Rodič si rozhodnutie môže prevziať elektronickou formou, poštou alebo osobne v MŠ.

PaedDr.Katarína Králiková

Riadoteľka MŠ